**Kúpna zmluva**

*uzatvorená v zmysle § 409 a nasl. zákona č. 513/1991 Zb. Obchodného zákonníka*

*v znení neskorších predpisov (ďalej len „Obchodný zákonník“) a v súlade so zákonom č. 343/2015 Z.z. o verejnom obstarávaní a o zmene a doplnení niektorých zákonov (ďalej len „ZoVO“)*

zmluvné strany:

**Kupujúci:**

Názov organizácie: Regionálny úrad verejného zdravotníctva so sídlom v Banskej Bystrici

Sídlo organizácie: Cesta k nemocnici 1, 975 56 Banská Bystrica

IČO: 00606979

DIČ: 2021085759

IČ DPH:

V zastúpení: MUDr. Zora Kľocová Adamčáková, PhD.

Bankové spojenie: Štátna pokladňa

IBAN: SK96 8180 0000 0070 0013 8183

(ďalej len „***kupujúci***“).

a

**Predávajúci:**

Obchodné meno:

Sídlo:

IČO:

Registrácia: Zapísaný v obchodnom registri okresného súdu.. vložka č. ...

DIČ:

IČ DPH:

V zastúpení:

Bankové spojenie:

IBAN:

BIC:

(ďalej len **„*predávajúci*“** a spolu s kupujúcim aj ako ***„zmluvné strany“***).

**u z a t v á r a j ú**

kúpna zmluvu (ďalej len „zmluva“) ako výsledok verejného obstarávania v súlade so ZoVO. Kupujúci na obstaranie predmetu zmluvy použil postup verejného obstarávania – nadlimitná zákazka.

**Článok I.**

**Predmet a účel zmluvy**

1. Predmetom tejto zmluvy je úprava vzájomných práv a povinností oboch zmluvných strán.
2. Účelom tejto zmluvy je záväzok predávajúceho dodať kupujúcemu Zariadenie na sekvenáciu vzoriek Covid-19 a previesť na neho vlastnícke právo k tomuto tovaru a záväzok kupujúceho tento tovar prevziať a zaplatiť kúpnu cenu podľa platobných podmienok dohodnutých v tejto zmluve.

**Článok II.**

**Čas a miesto dodania tovaru**

1. Predávajúci sa zaväzuje, že dodá tovar najneskôr do 60 dní odo dňa uzavretia a nadobudnutia účinnosti tejto zmluvy, ak sa zmluvné strany nedohodnú inak.
2. Miestom dodania tovaru je. Budova Laboratória OLM, Cesta k nemocnici 25, Banská Bystrica.
3. Predávajúci sa zaväzuje, že zabezpečí ekologickú likvidáciu obalov a náhradných dielov, ak je ekologická likvidácia náhradných dielov požadovaná na základe platnej legislatívy.

**Článok III.**

**Prevzatie tovaru**

1. Predávajúci sa zaväzuje oznámiť kupujúcemu pripravenosť odovzdať tovar aspoň jeden týždeň vopred a dodať tovar kúpy v určenom alebo dohodnutom mieste a čase.
2. Kupujúci sa zaväzuje poskytnúť predávajúcemu primeranú súčinnosť v rozsahu a spôsobom potrebnom na odovzdanie tovaru.
3. Predávajúci je povinný súčasne s dodaním tovaru odovzdať kupujúcemu všetky doklady vzťahujúce sa k tovaru ako aj predložiť dodací list s náležitosťami uvedenými v Článku V. bod . tejto zmluvy. Predávajúci je povinný zabezpečiť zaškolenie obsluhy, protokol o prevzatí a odovzdaní zariadenia do trvalej prevádzky vrátane preberacej skúšky zariadenia., prvotnej skúšky (overenia), elektrickej revízie v zmysle platných predpisov, sprievodnej a technickej dokumentácie, ktorá sa k nemu vzťahuje a ktorá je potrebná na jej užívanie a na výkon vlastníckeho práva, v rozsahu zodpovedajúcom charakteru a bezpečnostno-technickým požiadavkám k používaniu zariadení.

**Článok IV.**

**Kúpna cena**

1. Zmluvné strany sa dohodli na kúpnej cene za dodaný tovar vo výške

CENA za celý predmet kúpy............................. eur bez DPH

(slovom: .................... eur),

DPH 20 %..............................................................................

eur (slovom: ........... eur),

CENA za celý predmet kúpy......................... eur s DPH

 (slovom: .................. eur).

1. V kúpnej cene je zahrnutá cena tovaru vrátane príslušenstva, dopravy na miesto určené kupujúcim, inštalácie a zaškolenia obsluhy.

**Článok V.**

**Platobné a fakturačné podmienky**

1. Právo na zaplatenie kúpnej ceny vzniká predávajúcemu riadnym a včasným splnením jeho záväzku.
2. Kupujúci sa zaväzuje kúpnu cenu zaplatiť na základe faktúry vystavenej predávajúcim, ktorá bude splatná do 60 dní odo dňa jej doručenia kupujúcemu. Predávajúci je oprávnený vystaviť túto faktúru najskôr v deň odovzdania tovaru kupujúcemu a najneskôr piaty pracovný deň mesiaca nasledujúceho po dni dodania tovaru.
3. Súčasťou faktúry bude dodací list podpísaný oboma zmluvnými stranami, ktorého povinnými náležitosťami je:
* číslo kúpnej zmluvy
* špecifikácia kupujúceho a predávajúceho
* špecifikácia tovaru
* cena za príslušný tovar
* vyčíslenie DPH
* dátum dodania tovaru
* miesto dodania tovaru

pričom absencia niektorej z vyššie uvedených náležitostí dodacieho listu je dôvodom na nepotvrdenie dodacieho listu kupujúcim.

1. Faktúra musí byť doručená kupujúcemu v písomnej podobe na adresu sídla kupujúceho a aj v elektronickej podobe na e-mail: fakturacia@vzbb.sk, pričom za deň doručenia sa považuje neskorší z predmetných spôsobov doručenia.
2. Úhrada kúpnej ceny bude vykonaná bezhotovostným bankovým prevodom bez preddavkov na základe faktúry vystavenej predávajúcim podľa podmienok stanovených v tejto zmluve.
3. Za deň splnenia peňažného záväzku sa pre účely tejto zmluvy považuje deň odpísania sumy splátky za tovar z účtu kupujúceho v prospech účtu predávajúceho.

**Článok VI.**

**Nadobudnutie vlastníckeho práva, prechod nebezpečenstva škody a zodpovednosť za vady tovaru**

1. Vlastnícke právo k predmetu kúpy nadobúda kupujúci uhradením plnej výšky kúpnej ceny na bankový účet Predávajúceho definovaný v záhlaví tejto zmluvy.
2. Nebezpečenstvo škody na predmete kúpy prechádza na kupujúceho okamihom, keď predávajúci splní svoju povinnosť predmet kúpy dodať kupujúcemu podľa tejto zmluvy.
3. Predávajúci zodpovedá za to, že tovar bude v dobe jeho prevzatia kupujúcim bez vád, spôsobilý na používanie.
4. Kupujúci má právo neprevziať tovar, ktorý bude poškodený.
5. Zmluvné strany sa dohodli na záručnej dobe v trvaní 12 mesiacov od prevzatia a inštalácie predmetu zmluvy. Po dobu trvania záruky predávajúci zabezpečuje servis v rozsahu:
	* V prípade neodstránenia vady prostredníctvom vzdialenej technickej podpory, nástup technika k oprave do 5 dní
	* Náhradné diely, práca, doprava zdarma a odvozu a ekologickej likvidácie;
	* Vykonanie opravy v čo najkratšej možnej dobe
	* Náhrada sekvenačných reagencií pri zlyhaní hardware
	* Rozsah poskytnutého servisu sa nevzťahuje na vady spôsobené užívateľom alebo postupmi, ktoré sú v rozpore s doporučením výrobcu
6. Zmluvné strany sa dohodli na pozáručnej dobe servisu v trvaní 48 mesiacov. Po dobu trvania pozáručného servisu predávajúci zabezpečuje servis v rozsahu:
	* V prípade neodstránenia vady prostredníctvom vzdialenej technickej podpory, nástup technika k oprave do 5 dní
	* Náhradné diely, práca, doprava zdarma
	* Vykonanie opravy v čo najkratšej možnej dobe
	* Náhrada sekvenačných reagencií pri zlyhaní hardware
	* Rozsah poskytnutého servisu sa nevzťahuje na vady spôsobené užívateľom alebo postupmi, ktoré sú v rozpore s doporučením výrobcu
7. Zmluvné strany sa dohodli, že nároky plynúce z rozsahu poskytnutého servisu považujú obe strany za oprávnené a platné, pokiaľ predávajúci nepreukáže ich neoprávnenosť. Kupujúci sa zaväzuje poskytnúť predávajúcemu potrebnú súčinnosť pri získavaní podkladov pre posúdenie oprávnenosti nárokov uplatnených kupujúcim.
8. Zmluvné strany sa dohodli, že akékoľvek pohľadávky, ktoré eviduje predávajúci voči kupujúcemu nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu kupujúceho. V prípade ak predávajúci postúpi pohľadávky na tretiu osobu v rozpore s týmto ustanovením zmluvy, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné. Predávajúci berie na vedomie, že započítanie pohľadávok štátu je možné len na základe písomnej dohody o započítaní pohľadávok štátu a to v zmysle § 8 zákona č. 374/2014 Z. z. o pohľadávkach štátu v znení neskorších zmien a doplnení.

**Článok VII.**

**Zmluvné pokuty a odstúpenie od zmluvy**

1. Kupujúci si môže voči predávajúcemu uplatniť zmluvnú pokutu:
2. vo výške 0,05 % za každý začatý deň omeškania s odovzdaním tovaru
3. Predávajúci si môže voči kupujúcemu uplatniť zmluvnú pokutu:
4. vo výške 0,05 % za každý začatý deň omeškania s uhradením faktúry.
5. Kupujúci je oprávnený odstúpiť od zmluvy v prípade, že predmet zmluvy nebol dodaný v požadovanej kvalite.

**Článok VIII.**

**Subdodávatelia a zápis v registri partnerov verejného sektora**

* 1. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb, subdodávateľov. V takom prípade predávajúci v prílohe k tejto zmluve najneskôr v čase jej uzavretia uvedie, údaje o všetkých známych subdodávateľoch a to v rozsahu údajov uvedených v prílohe č.3 k tejto zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, tel.č., e-mail.
	2. Predávajúci v plnom rozsahu zodpovedá za výber svojich subdodávateľov a/alebo spolupracujúcich tretích osôb.
	3. Pokiaľ predávajúci použije na plnenie svojich záväzkov podľa tejto zmluvy tretiu osobu, subdodávateľa, zodpovedá tak, akoby záväzok z tejto zmluvy plnil sám.
	4. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
	5. Predávajúci je povinný písomne predložiť kupujúcemu na odsúhlasenie každého subdodávateľa.
	6. Ak sa na predávajúceho a/alebo jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok IX.**

**Záverečné ustanovenia**

1. Zmluva nadobúda platnosť a účinnosť prejavením súhlasu s celým jej obsahom a jej podpísaním oprávnenými zástupcami zmluvných strán.
2. Technická špecifikácia je neoddeliteľnou súčasťou tejto zmluvy.
3. Zmluva môže byť zmenená len písomnými dodatkami, podpísanými oprávnenými zástupcami zmluvných strán.
4. Vzťahy medzi zmluvnými stranami, ktoré nie sú upravené touto zmluvou, sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými právnymi predpismi platnými v Slovenskej republike. Všetky body tejto zmluvy vrátane príloh je potrebné vykladať vo vzájomnej súvislosti.
5. Táto zmluva je vyhotovená v dvoch rovnocenných vyhotoveniach v slovenskom jazyku, pričom každá zo zmluvných strán dostane jedno vyhotovenie.
6. Osoby podpisujúce túto zmluvu vyhlasujú, že si túto zmluvu riadne prečítali, v plnom rozsahu porozumeli jej obsahu, ktorý je pre ne dostatočne zrozumiteľný a určitý, že táto vyjadruje ich slobodnú a vážnu vôľu zbavenú akýchkoľvek omylov, a že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek zmluvnú stranu, na znak čoho ju týmto vlastnoručne podpisujú.
7. Neoddeliteľnou súčasťou tejto kúpnej zmluvy sú:

Príloha č. 1 – **Príloha č. 1 Technická špecifikácia** – návrh na plnenie kritérií Zariadenie na sekvenáciu vzoriek Covid-19

Príloha č. 2 – Vyhlásenie uchádzača o subdodávkach.

V ............................ dňa .......................... V............................dňa .........................

 Za kupujúceho: Za predávajúceho:

 ................................................... .............................................